# 00 Parasport Danmark Logo Farver DK - VerticalREFERAT AF BESTYRELSESMØDE

# D. 31. MARTS 2025

**Deltagere:** John Petersson (JP), Jens Boe Nielsen (JBN), Asger Krebs (AKR), Tine Rindum Teilmann (TRT), Jannie Hammershøi (JH), Lene van der Keur (LvdK), Jan S. Johansen JSJ), og Sven Folkmann (SFO).

**Desuden deltog:** Ivan Løvstrup (IVL), Hanne Hede (HHE), Teis Bro (BRO), Martin Elleberg Petersen (MEP), og Søren Jul Kristensen (SJK).

**Afbud:** Lykke Guldbrandt (LGU), og Maiken Schütt (MAS).

**Mødet indledtes med behandling af pkt. 16 – Implementering af Solsikkeprogrammet i Parasport Danmark. Under dette punkt deltog idrætskonsulenterne Line Damkjær Kruse og Sarah Thomsen.**

## DAGSORDEN

**Praktiske forhold**

1. Godkendelse af dagsorden
2. Godkendelse og underskrift af referat af senest afholdte bestyrelsesmøde
3. Opfølgning på tidligere referater og åbentstående punkter heri
4. Fastsættelse af datoer og tid for møder for bestyrelsen
5. Internationale møder/konferencer
6. Internationale stævner/mesterskaber

**Meddelelser fra bestyrelsen og ledelsen**

1. Nyt fra ledelsen
2. Nyt fra bestyrelsens medlemmer

**Sager til orientering**

1. Bestyrelsens årsberetning 2024
2. Strategiaftale med DIF
3. Samarbejdsaftale med DIF vedr. PL
4. Nye toppartnere
5. Økonomi – orientering ØU-møde og PL-regnskab

**Sager til beslutning**

1. Økonomi – årsregnskab og budget mm.
2. Indstilling af John Petersson til Vice Præsident i IPC sekundært til Member at Large.
3. Implementering af Solsikkeprogrammet i Parasport Danmark
4. Samarbejdsaftale ml. Parasport Danmark og DHF om globalt udviklingsarbejde
5. Ændret praksis for Protester og Ankemuligheder

**Sager til drøftelse – herunder evt. temadrøftelse af maksimalt 30 minutter**

1. Hvordan sikrer vi, at Parasport Danmark tilbyder idrætstilbud af høj kvalitet til hele vores målgruppe?

 **Eventuelt**

- oo0oo -

### PRAKTISKE FORHOLD

#### Ad 1 Godkendelse af dagsorden.

Dagsordenen blev godkendt.

#### Ad 2 Godkendelse og underskrift af referat af senest afholdte bestyrelsesmøde

 Referatet fra bestyrelsesmødet den 21. januar 2025 blev godkendt og underskrevet af de tilstedeværende.

#### Ad 3 Opfølgning på tidligere referater og åbentstående punkter heri

Intet til dette punkt.

#### Ad 4 Fastsættelse af datoer og tid for møder for bestyrelsen.

**Kommende bestyrelsesmøder:**

* Onsdag d. 11. juni 2025
* Onsdag d. 20. august 2025
* Onsdag d. 8. oktober 2025
* Onsdag d. 26. november 2025

Der indkaldes til en strategidag i løbet af efteråret. **JP** vender tilbage med forslag til dato.

**Andre møder og arrangementer:**

Internationale arrangementer i Danmark samt større tværgående arrangementer opføres her.

Årsmøde i DIF den 2. og 3. maj – meld tilbage til JP, hvis du ønsker at deltage.

#### Ad 5 Internationale møder/konferencer

* 2025 EPC Conference and GA, d. 29.-30. august 2025, London (JPE, IVL)
* IPC GA, 24.-28. september 2025, Seoul (JPE, IVL)
* SOEE Sports Conference, d. 21. – 23. oktober 2025, Malta (SJK)
* SOEE Leadership Counsil, d. 21. – 23. oktober 2025, Malta (SJK)
* 2025 Virtus General Assembly and Conference, d. 7. – 9. november 2025, Cairo (JBN)
* 2025 World Abilitysport General Assembly, d. 20. September 2025, Jakarta, Indonesien (TRT)

#### Ad 6 Internationale stævner/mesterskaber

* Kørestolsrugby, EM, Haag, 22.-27. april
* Cykling, World Cup, Belgien, 1.-4. maj
* Cykling, World Cup, Italien, 15.- 18. maj
* Ridning, DM i Randbøll 22-25. maj
* Cykling, DM i Værløse, 14. juni
* Cykling, VM, 28.-31. august
* Ridning EM i Ermelo, Holland, 3.-7. september,
* Atletik VM i september Indien
* Skydning (formentlig EM i september)
* Svømning VM i Singapore
* Badminton EM i Istanbul, Tyrkiet 30. september - 5. oktober.
* Bordtennis EM, Sverige, uge 47

### MEDDELELSER FRA BESTYRELSEN OG LEDELSEN

#### Ad 7 Nyt fra ledelsen

**UDVIKLING**

**Medlemstal – CFR**

De officielle medlemstal fra CFR for 2024 udmeldes primo april. Vi har været i løbende dialog med CFR-folkene ift. kvalitetskontrol, opfølgning ift. manglende indberetninger m.m. Vi har ikke mindst arbejdet på at få lappet et hul, som vi har fundet i systemet. Hvis en klub registrerer medlemmer i en aktivitet, hvor klubben ikke er medlem af det dertilhørende specialforbund, bliver disse tal ikke talt med. En del af de ”rene” parasportsklubber, registrerer eks. svømmere som ”svømmere” og deres fodboldspillere som ”fodboldspillere”, og altså ikke som parasportsudøvere. Hvis klubben så ikke er medlem af SVØM eller DBU, tæller de hverken med hos SVØM, DBU eller os. Vi har argumenteret for, at alle medlemmer af rene parasportsklubber automatisk skal registres som parasportsmedlemmer, hvis klubben ikke er medlem af andre specialforbund. Desværre vil CFR kun ændre registrering for de klubber, som de lykkes med at få kontakt til. Så igen i år vil der være medlemmer, som registreringsmæssigt falder i et hul - om end det er færre, nu hvor vi har fået gjort CFR opmærksom på fejlen.

Og så lige en teaser: Vi forventer, at vores medlemstal for 2024 vil ende på 511 klubber (2023: 497) med i alt 6.186 (2023: 5.874) medlemmer. Og hvis vi medregner de medlemmer, som vores medlemsklubber har registreret som medlemmer i andre specialforbund (det kan man i 13 idrætter) bliver tallene 9.342 (2023: 8.648).

**Erasmus+ projekt**

Vi er via vores kontakt til SDU blevet en del af en Erasmus+ ansøgning sammen med SDU og seks andre universiteter. Projektet skal identificere ”best practice” for inklusion af mennesker med handicap i idrætter i de syv deltagende lande, og på grundlag af dette udvikle værktøjer og online træning, så ”best practice” kan styrke inklusion i idrætten. Ud over at bidrage med vores netværk vil vi få ansvaret for udvikling, værktøjer og online træningsforløb.

Vi forventer svar på ansøgningen i løbet af det næste halve år.

**Idrætsmødet**

I år afvikles idrætsmødets konference den 28.-30. april og som sædvanligt i Aalborg. Igen i år er der bredt favnende udbud af temaer, hvor overskriften ”Idræt for alle” nok er den, som mest rammer temaer af interesse for os. Udviklingsafdelingen vil være repræsenteret med 3-4 medarbejdere.

[IDRÆTSKONFERENCE | IDRÆTSMØDET.DK](https://eur03.safelinks.protection.outlook.com/?url=https%3A%2F%2Fwww.xn--idrtsmdet-i3a5r.dk%2F&data=05%7C02%7Cmas%40parasport.dk%7Caea527e539df42e0b29508dd6adfba16%7Cd34c71f2fdc44dff8a7d5797d5e61df6%7C0%7C0%7C638784231332387437%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=rUBr3EuvcU9yE2H8G4W7rp0zwYeafRTgi0HAfhItKtU%3D&reserved=0)

**Paraleg, idræt og fællesskaber**

- Et samarbejde mellem LEV, Gerlev Center for leg og bevægelse og Parasport Danmark.

Veluxfonden har netop bevilget ca. 4 mio. til det treårige projekt. Gerlev Center for leg og bevægelse forestår projektledelsen, mens alle partner tager del i projektudviklingen og undervisningen.

I projektet vil vi samle erfaringer fra idrætscertificeringen, idrætsambassadøruddannelsen og Gerlevs "Handileg" og udvikle samt afprøve en metode med en social og aktiv samværsform om leg og idræt for - og uddannelse af – borgere med udviklingshandicap og deres fagpersonale. Vi vil styrke mennesker med udviklingshandicap til at gå i front og være med til at skabe fællesskabsorienteret leg og idræt for - og med - medmennesker med udviklingshandicap, forankret i dagligdagen, hvor de bor, arbejder og har fritid med pårørende.

**Uddannelse forår 2025**

Foråret er godt i gang, og det er vores forskellige uddannelsestilbud også. Som det ser ud nu, er der følgende planlagt i den første halvdel af 2025:

* To idrætscertificeringsforløb (Gentofte og Brønderslev)
* Træner- og lederkurser i Randers og Kerteminde
* To kurser i ”En del af holdet”
* Allerede afviklet: Trænerkursus i håndbold og i svømning

Heldigvis ser det også allerede lovende ud for efteråret, hvor der både er trænerkurser og idrætscertificeringsforløb i kalenderen.

**Parasport til DGI Landsstævne 2025**

Parasport Danmark bliver en synlig aktør til DGI Landsstævne 2025, som bliver afholdt i Vejle 3.-6. juli. I samararbejde med Vejle Kommune, (Peder Tind og Henrik Kragh) DGI (Nanna Trolle) og PD (René Sloth) får vi mulighed for at vise Parasporten frem på ”Idræt for alle pladsen” foran DGI Huset.

Gulvet, hvor vi kommer til at vise idrætter som, kørestolsbasket, kørestolsrugby, elhockey og mange andre, har en central beliggenhed lige foran DGI Huset og tæt op ad Ramblaen, landsstævnets hovedgade. Parasport Danmark vil blive meget synlig under hele landsstævnet og forhåbentlig få mange besøgende.

Der kommer til at være fuld knald på pladsen fra kl. 9.15 fredag morgen, med åbningstale ved Tage Schmidt (formand i Parasportsrådet i Vejle Kommune) og vores egen formand og frem til kl. 18.00, hvor Speciel Olympics gymnaster vil slutte af med en flot opvisning. Lørdag morgen kl. 9.30 starter vi op med ”En del af holdet”, som vil spille en fodboldkamp. Kl. 17.00 slutter Gårdselv Basket klub af med en kamp og med ”Kom og prøv” efterfølgende. Begge dage vil være fyldt med en masse forskellig parasport, som bliver præsenteret af de omkringliggende foreninger i Vejle Kommune.

**SPORT**

**Special Olympics Winter World Games 2025**

På grund af coronapandemien og krigen i Ukraine var det første gang siden 2017, at Special Olympics World Winter Games (SOWWG) blev gennemført, og det længe ventede stævne fandt sted i Italien (Toriono og Sestriere) i dagene 8.-15. marts.

Det er ingen hemmelighed at optakten til deltagelsen har været noget træg fra arrangørernes side; bl.a. fik vi først informationer om vores indkvartering dagen før afrejsen fra Danmark. Vi kan kun gisne om, hvad dette skyldes, men både før og under stævnet har det været tydeligt, at økonomien og/eller værternes ambitioner ikke har været på højde med tidligere arrangementer.

Oprindeligt skulle vi kun stille op i floorball og kunstskøjteløb, men via dialog med Grønlands Idrætsforbund (GIF) og Special Olympics Europe fik vi tildelt pladser i langrend og udvidede holdet med atleter og trænere fra Grønland. Samlet stillede vi med et meget velforberedt hold, der bestod af 12 atleter, seks trænere, en læge og to delegationsledere. Ud af de seks ulønnede trænere var fem ’debutanter’ ved et internationalt stævne, men de var alle rigtig godt ’klædt på’ til opgaven og havde tilegnet sig SO-viden via forskellige kurser og webinarer, de var blevet tilbudt det seneste halve år. Atleterne var også godt forberedte, og alle ydede en stor indsats. Dels i idrætterne, men også i opgaven med at få skabt sammenhold for det danske hold.

Resultatmæssigt kom vi hjem med en guldmedalje i langrend, to sølvmedaljer i henholdsvis floorball og kunstskøjteløb samt en bronzemedalje i kunstskøjteløb. Også uden for idrætsarenaerne har vi sat et stort aftryk, idet vores atleter og trænere virkelig fik vist, hvad Special Olympics kan på tværs af idræt, handicap og landegrænser. Bl.a. blev der udvekslet pins og t-shirts atleterne imellem, utallige venskabslink skabt via Facebook, vores floorballtræner har igangsat et lille projekt for at få udstyr sendt til Irak, og skøjtetrænerne har lavet aftaler med trænere rundt omkring i Europa om stævner og erfa-udveksling.

Ved stævnet var der fra SO Europe’s side opgraderet på det kommunikationsmæssige område, idet der var sat ekstra journalister og fotografer ind for at dække de europæiske landes deltagere. Det betød, at mange af vores atleter blev interviewet undervejs, og at vi har adgang til en stor database med billed- og videomateriale. Ligeledes havde vi også vores egen kommunikationskonsulent Caroline Egelund Svarrer med, og vi fik løbende lavet indslag på Parasport Danmarks og Special Olympics Danmarks sociale medier, hvilket også har resulteret i ret flotte tal på SoMe, hvor flere opslag er blevet delt mere end 100 gange.

Efter hjemkomsten fik vi sendt tre af vores atleter på direkte TV i GO’ Morgen Danmark, hvor de som gode rollemodeller fik fortalt om deres oplevelse og gjort opmærksom på, at idræt er for alle, og at idræt skal være inkluderende. Ligeledes fik Special Olympics megen synlighed i Grønland, hvilket GIF nu kan bruge i en mere langsigtet satsning på området.

Desværre var Family Programme et af de elementer, der ikke var prioriteret så højt af arrangørerne, men det til trods var der alligevel en del danske pårørende, der havde taget turen til Italien, og selv fra Grønland var der tilrejsende familiemedlemmer!  Special Olympics-sponsor Coca-Cola var også med på en del af turen med en duo bestående af journalist Rushy Rashid Højbjerg og Annette Spanggaard (direktør for public affairs, kommunikation CSR for Coca-Cola Danmark), der bl.a. fik sendt små artikler hjem til BT og et interview med Tim Shriver til Politiken. Endelig var forbundet repræsenteret af John og Lene fra bestyrelsen, Jeannette fra breddeudvalget samt Ivan Løvstrup, Søren Jul Kristensen og Teis Bro fra ledelsen.

**Webinar om søvn og SoMe**

Sportsfysiolog Lars Johansen fra Team Danmark afholder et webinar om søvn og SoMe den 28. april kl. 19-20 for alle eliteatleter i Parasport Danmark.

Der kan være meget at hente på præstationer ved at få mere professionel viden om restitution og søvn. Herunder tillige brugen af sociale medier, da de kan give et stort mental load, der kan begrænse præstationsevnen.

Webinaret er en udløber af det nye partnerskab med Garmin og fokuserer på, hvordan man kan blive klogere på at udnytte viden om søvn og restitution.

**Special Olympics Skolefodboldstævne 2025**

Den 14. og den 21. maj 2025 afholder vi Special Olympics Skolefodboldstævne for specialskoler og skoler med specialklasser i hhv. Brøndby i samarbejde med DBU Sjælland og Silkeborg i samarbejde med DBU Jylland. Det har igen i år været muligt at tilmelde hold i to forskellige turneringer: 8:8 for elever i alderen 12-18 år og 5:5 for elever i alderen 6-13 år. Der var tilmeldingsfrist 14. marts, og vi havde sat et max. på 60 hold hvert sted. Begge steder er der fyldt op, og flere hold er allerede på venteliste.

**Samarbejdsaftale om CP-fodbold**

Vi har indgået en samarbejdsaftale med FC Storebælt, der skal sikre koordinering af landsdækkende fodboldaktiviteter for mennesker med CP og som medfører, at landsholdsaktiviteter inden for CP-fodbold organiseres i et samarbejde mellem FC Storebælt og Parasport Danmark. Der har tidligere været en lignende aftale samt en mellemliggende periode uden en aftale. Den nuværende aftale er gældende for 2025, hvorefter samarbejdet evalueres.

**Skydning**

Ved Denmark Open Air i Vildbjerg – Danmarks største internationale stævne med 170 deltagere fra 13 lande – blev der for første gang oprettet en klasse for riffelskytter, der skyder med fjederstøtte (SH2). Finaler bliver kun skudt, hvis der er tilmeldt minimum otte deltagere. Takket være fire norske SH2-skytter lykkedes det at blive ni atleter i denne klasse, og dermed blev der gennemført finaler. De almene skytter ser det som en positiv udvikling, at der også er deltagere ved Denmark Open Air, som benytter el-kørestol.

Paraskytter i SH1-klassen – altså dem med velfungerende overkrop – konkurrerer side om side med almene atleter. I disciplinerne 10 meter luftriffel og 10 meter luftpistol for herrer lykkedes det Jan Winther og Buster Antonsen at skyde sig blandt de otte bedste og kvalificere sig til finalerne. Stærkt skudt!

**Udfordringer når der skydes om DIF Danmarksmesterskab**

Under DM-ugen 2024 i Herning – hvor skydningen blev afholdt på biblioteket – kvalificerede Jens Frimann sig blandt de 8 bedste, og dermed skød han sig i finalen i 10 meter luftriffel i stående position - men Frimann fik ikke lov til at skyde finalen. Sådan er reglerne, hverken Parasport Danmark eller Dansk Skytte Unionens ledelse syntes, det var et optimalt forløb. Derfor arbejder Dansk Skytte Union (Skydesport Danmark) og DIF nu målrettet på at få lavet op på reglerne. Således at vores SH1-atleter kan skyde på lige vilkår som atleter uden funktionsnedsætteler. Om ændringerne når at være på plads til DM-ugen i juni i Aalborg, er endnu uvist. Men viljen er der.

Parasport Danmark har i dag et officielt DIF-mesterskab i 10 meter luftriffel – men det er kun i den liggende position. I den stående position ønsker vi, at vores SH1 skytter skal deltage på lige fod med de stående skytter.

**VM i Showdown**

Danmark er repræsenteret med fire atleter ved Showdown-VM, der afvikles fra den 2.-8. juni i Silvi Marina, Italien. To kvinder Anja Støvring Svendsen og Majbritt Søgaard Nielsen og to herrer Martin Enggaard og Gert Thomsen. Showdown har ca. 50 turneringsaktive spillere fordelt på 13 klubber i Danmark.

**Aftale med Dansk Blinde Samfund**

Samarbejdsaftalen er nu på plads og underskrevet.

Ad 8 Nyt fra bestyrelsens medlemmer
Nyt fra JP:

 Siden senest bestyrelsesmøde, den 21. januar 2025 har jeg deltaget i følgende arrangementer og møder:

* VM i Herrehåndbold
* Fejring af medaljetagere, Himmerland
* Pressalit Årets Para-atlet
* Promovering af ny aftale med Bevica Fonden inkl. med formand og direktør
* Promovering af ny aftale med Toyota inkl. møde med direktøren
* Fodbold-stævne, Ballerup ”En del af holdet”
* Møder og planlægning af arrangement på Amalienborg, den 8. april
* Diverse online møder i regi af EPC og IPC
* Møde hos social- og boligministeren sammen med DIF med bl.a. drøftelse af muligheder for aktivitetshjælpemidler samt evt. undersøgelse af mennesker med handicap og særlig behov’s fordele ved deltagelse i idrættens fællesskaber
* Deltagelse i SOWWG i Torino, herunder møde med David Evangelista (Formand SEEE)
* Indledende møder Strategispor Organisationsudvikling og national – og international interessevaretagelse
* Møde med ny formand for DDI
* Forberedelse af deltagelse i Global Health Film Days, den 9. april.
* Økonomiudvalgsmøde

Nyt fra JBN:

 Lene og jeg deltog i DIFs arrangement om Bæredygtighed. Det foregik på Meyers restaurant på Nørrebro og vi lærte at lave en ”stadionplatte” og efterfølgende var der lidt debat om arbejdet med også at implementere bæredygtig mad til forbundenes arrangementer. Lene og jeg kommer snarest med et udspil til ”Bæredygtighed i PD”

 Nogle møder på Idrætsskolen for Udviklingshæmmede, hvor forstander Søren Stenkilde går på pension. Der er nu udarbejdet et opslag til ny forstander. Der er reception for Søren d. 31.3.

 Deltog i det hurtigt arbejdende initiativ om ”Parasportens Hall of Fame” og overværede også overrækkelsen i Politikens Hus. Det var fint og KV og Lisa var begge meget glade. Der var også fine artikler i Politiken. Jeg har efterfølgende haft en korrespondance med en af mine tidligere svømmere, som peger på, at Connie Hansen allerede er medlem af Parasportens Hall of Fame. Det er imidlertid IPCs ”Hall of Fame”.

 Deltager i DIFs udviklingsudvalg om ”God ledelse i idrætten”.

Nyt fra LvdK:

 Siden seneste bestyrelsesmøde har jeg deltaget i:

 Medaljefejring af PL-atleterne i Himmerland.

 En god lejlighed til at komme lidt tættere på nogle af atleterne, få talt med et par af hovedsponsorerne, og spille rugby med god hjælp fra bl.a. Ivan.

 Afholdt breddeeudvalgsmøde online.

 Her fik vi set nærmere på vores støttekoncept.

 Udpeget, men endnu ikke fejret, ”årets Ildsjæl” (herom senere).

 Sammen med Jens Boe har jeg deltaget i et bæredygtighedsarrangement hos Claus Meyer, og set på vores oplæg om bæredygtighed.

 Sammen med Jannie og Tine har jeg deltaget i bestyrelsesmøde i VMO.

 Sammen med Asger og Tine deltaget i møde/gennemgang af strategispor 1 om rekruttering.

 Sammen med Jeannette Dam fra breddeudvalget og flere fra ledergruppen har jeg været til World Winter Games i Torino.

* + - Her talte vi en del med marketingdirektør Annette Spanggaard fra Coca Cola. Hun havde en journalist med, og jeg blev interviewet. Dette blev til en artikel i BT.
		- Deltog sammen med Søren, Teis og Anette Svejstrup i møde med Grønland GIF og en repræsentant fra SOEE. Vi talte om udfordringer med parasport i Grønland. Her tænker jeg, vi kan tilbyde en hel del. SOEE gjorde det klart, at som verdenen ser ud pt, er det ikke muligt for Grønland at blive et selvstændigt program under SO. Færøerne ville heller ikke kunne opnå eget program, hvis de havde søgt i dag. Alle kunne fint forstå denne forklaring / beslutning.

Nyt fra TRT:

Siden sidst:

Deltaget i BDFL workshop om centrale læringer i "det store projekt".

Deltaget sammen med Lene og Asger i drøftelse om kommende strategispor.

Deltaget i VoH bestyrelsesmøde og her er lidt nyt:

- Disability Tech

 Videnscenter om handicap har indledt et samarbejde med en række aktører under overskriften: Disabiliy Tech Denmark. Målet er at udvikle og implementere digitale teknologiske løsninger, der forbedrer inklusion og livskvalitet for mennesker med handicap. Under det fælles initiativ har Videnscentret fået midler fra Microsoft til at arbejde med inkluderende teknologi. Vi vil invitere nærmere til dette initiativ og mulighederne for at bruge tilgængelighedsfunktioner og AI mere i organisationer og hos brugere.
Jeg har vedhæftet et par slides der forklarer nærmere. Man kan også se mere her: [https://disabilitytech.dk/](https://eur03.safelinks.protection.outlook.com/?url=https%3A%2F%2Fdisabilitytech.dk%2F&data=05%7C02%7Cgol%40parasport.dk%7C129df0ee0c994fb9f19708dd706d4cb0%7Cd34c71f2fdc44dff8a7d5797d5e61df6%7C0%7C0%7C638790337260393270%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=G1nAqvG%2BotN2PuCAPmIx1zFJZbabr3uqseUOnLGyeY4%3D&reserved=0)

* 10 anbefalinger til aktivitetsansvarlige i fritidsforeninger. Anbefalingerne taler ned i en problematik omkring, at mange gerne vil inkludere, men ikke føler sig klædt på til opgaven. De 10 anbefalinger skal være med til at både at fremme modet til at flere tør kaste sig ud i det, men også give nogle helt konkrete anvisninger, der gør at flere ved hvad de rent praktisk skal gøre.
* DGI og Cyklistforbundet er som de sidste kommet med i alliancen om aktivitetshjælpemidler, så opbakningen til området vokser.
* I samarbejde med Cyklistforbundet og Elsass fonden har vi et stort event til CPH-Sprint, hvor man kan komme forbi og prøve en specialcykel. PD kommer også med fire ryttere (heriblandt Emma Lund), og fortæller om deres cykelfællesskaber. Og så kommer der nogen fra kommunen og fortæller om hele ansøgningsprocessen.

### SAGER TIL ORIENTERING

#### Ad 9 Bestyrelsens årsberetning 2024

Resumé: Arbejdet med at skrive Parasport Danmarks årsberetning for 2024 er igangsat med henblik på at have en beretning klar primo maj.

1. De ansvarlige fra bestyrelsen og ledelsen for relevante indholdsspor til årsberetningen har modtaget en mail med ønsket om input til beretningen.
2. Der er deadline for levering af tekst til Kommunikation og Kommerciel (K&K) den 1. april 2025.
3. Når alle input er modtaget, skriver K&K teksterne sammen til en samlet årsberetning og udarbejder forslag til illustrationer og infografik.
4. Herefter indhentes feedback på første udkast, hvorudfra beretningen justeres til.
5. Efter rettelserne er implementeret, layoutes beretningen, og en version sendes til bestyrelsens godkendelse.
6. Den godkendte Årsberetning 2024 sendes til tryk primo maj 2025.

###### Ny deadline for input er: 8. april.

#### Ad 10 Strategiaftale med DIF

Bilag: forklæde, tidsplan, strategispor 2026-2029

Resumé: Strategiaftalerne med DIF løber i fire år med udløb 31. december 2025. Derfor foregår der i øjeblikket et udviklingsarbejde med at beskrive spor for den kommende periode. Sporene bliver beskrevet ud fra SWOT analyse udarbejdet i efteråret 2024 og DIFs tilsagn om strategistøtte. Det er identificeret, at de fire nuværende spor er vigtige for Parasport Danmark. Derfor er de kommende spor i overskriftform, en forlængelse af de nuværende spor og der arbejdes der videre med enkelte opgaver fra de nuværende spor samt tilføjes nye. De kommende fire spor har følgende overskrifter:

 Spor 1: Rekruttering af nye udøvere

 Spor 2: Samarbejde og udviklingsaftaler

 Spor 3: National og internationale interessevaretagelse

 Spor 4: Organisationsudvikling og sammenhængskraft

Overskrifterne er stort set identiske med de nuværende spor, dog er spor 2 ændret fra partnerskaber til udviklingsaftaler.

Der er en arbejdsgruppe for hvert spor. Bestyrelsen er repræsenteret ved to personer i hver arbejdsgruppe. Vedhæftede udkast til strategisporene er således godkendt i arbejdsgrupperne og dermed af de tilknyttede bestyrelsesmedlemmer. Herefter arbejder administrationen videre med sporene og arbejdsgruppen ser igen sporene inden de sendes til endelig beslutning i bestyrelsen (se i øvrigt vedhæftede tids- og procesplan).

Bestyrelsen tog orienteringen til efterretning**.** Herunder første udkast til strategispor samt tids- og procesplan frem mod endelig aflevering til DIF d. 27. maj 2025.

#### Ad 11 Samarbejdsaftale med DIF vedr. PL

Resumé: Parasport Danmark og DIF har netop indgået en samarbejdsaftale vedr. Danmarks deltagelse i de Paralympiske Lege 2028 i Los Angeles.

Parasport Danmark og DIF har tidligere haft lignende aftaler i forbindelse med legene i Tokyo og Paris.

På mødet den 31. marts modtog bestyrelsen en mundtlig orientering om udviklingen i de indgåede aftaler samt hvilke opmærksomhedspunkter, der stadig er.

###### Bestyrelsen tog orienteringen til efterretning.

#### Ad 12 Nye toppartnere

 Resumé: På det kommercielle område er vi kommet godt fra start i 2025, hvor det er lykkedes at indgå aftale med Toyota og Bevica Fonden om et samarbejde på toppartner niveau i perioden 2025 til og med 2028.

Herudover er det lykkedes at gentegne og udvide vores aftale med JYSK, således denne nu løber til og med 2029.

Bestyrelsen roste og udtrykte stor tilfredshed med den flotte udvikling af medlemmer i toppartner-gruppen.

###### Bestyrelsen tog orienteringen til efterretning.

#### Ad 13 Økonomi – orienteringspunkter ØU-møde og PL-regnskab

Bilag:

forklæde vedr. referat fra ØU-møde, referat fra ØU-møde 19-3-2025,

forklæde endeligt PL-regnskab fra DIF, internt regnskab PL.

##### ØU-møde 19. marts 2025.

Resumé: På Økonomiudvalgsmøde den 19. marts blev bl.a.

• Årsrapport & protokollat for 2025

• Budget 2025/26 version 4

• Forslag til kontorindretning

###### Bestyrelsen tog orienteringen til efterretning.

##### Endeligt PL-regnskab fra DIF og internt PL-regnskab.

 Resumé: Der er modtaget regnskab fra DIF på anvendte Kirkbi-midler i forbindelse med PL i Paris.

Desuden er der udarbejdet internt regnskab for udgifter til sponsorer, repræsentation m.v. under PL.

###### Bestyrelsen tog orienteringen til efterretning.

### SAGER TIL BESLUTNING

#### Ad 14 Økonomi – årsregnskab og budget mm.

1) Årsrapport og revisionsprotokol 2024

Bilag: forklæde, årsrapport 2024, revisionsprotokollat 2024

Resumé: På Økonomiudvalgsmøde den 19. marts 2025 blev årsrapporten og revisionsprotokollatet gennemgået af ekstern revision.

ØU indstiller årsrapporten og revisionsprotokollatet til bestyrelsens godkendelse.

###### Beslutning:

Bestyrelsen godkendte årsrapporten og revisionsprotokol for 2024.

2) Budget 2025

 Bilag: forklæde, samlet budget m. bemærkninger, budget 2025

Resumé: Som følge af 2 nye toppartner er der udarbejdet en version 4 af 2025-budgettet. Overordnet blev der med version 3 af 2025/26 godkendt underskud på hhv. 441 t.kr. i 2025 og 115 t.kr. i 2026.

 I version 4 forventes der overskud på hhv. 227 t.kr. i 2025 og 273 t.kr. i 2026.

 Budgettet indstilles til bestyrelsens godkendelse.

 **Beslutning:**

 Bestyrelsen godkendte budget 2024 version 4.

3) Bevilling fra den strategiske egenkapital på 0,5 mio. kr.

 Bilag: forklæde, oplæg til nyindretning af mødelokaler og kontorer

###### Resumé:

I starten af 2023 blev der i Brøndby istandsat to kontorer og et mødelokale, og der blev købt nyt inventar samt udsmykning.

Dette ønskes nu udfoldet til alle lokaler i Brøndby, således de kommer til at virke indbydende, med et ensartet udtryk og indretning der skaber arbejdsglæde og bidrager til sammenhængskraften. Endelig vil det give mulighed for særlige ”stille kontorer”, således et ønske fra seneste APV kan imødekommes.

Der er indhentet tilbud fra tømrer, maler, udsmykning og inventar. I alt beløber det sig til små 900 t.kr.

Grundet senere ansættelser ind i vakante stillinger er det muligt at finde ca. 400 t.kr. i driftsbudgettet, og derfor ønskes der bevilget 500 t.kr. fra den strategiske egenkapital.

Økonomiudvalget har behandlet sagen på sit møde den 19. marts, og ØU indstiller til bestyrelsens godkendelse.

###### Beslutning:

Bestyrelsen besluttede at bevillige 0,5 mio. kr. fra den strategiske egenkapital til nyindretning af mødelokaler og kontorer.

#### Ad 15 Indstilling af John Petersson til Vice Præsident i IPC sekundært til Member at Large

Resumé: I forbindelse med valg til IPC Governing Board i september 2025 i Seoul, Sydkorea ønsker John Petersson at opstille som Vice Præsident sekundært som Member at Large.

Følgende forventes at kunne hjælpe JP med at bliver valgt:

- Stærke personlige kompetence herunder Arbejdsomhed, Fremmøde, Involvering

- Netværksrelationer

- Overføre opmærksomhed fra at DK som lille land har succes – som JP kan fremføre -

* Medaljer
* Udvikling af sponsorstøtte
* Støtte fra fonde
* Samarbejde med specialforbund
* Den nuværende IPC Præsident Andrew Parson viste hvordan Brasilien var vækstet under hans fortid
* Et sikkert valg i en urolig tid – udvikling frem for omvæltning

Det er ikke tanken at bruge et kampagneteam, som tidligere og ikke rejse verden rundt for at samle stemmer.

De endelige kampagnefokusområder er ikke valgt endnu, men følgende fylder meget i IPC familien på nuværende tidspunkt og vil være med i betragtningerne:

Rusland – Hviderusland

* Opmærksomhed omkring mange flere atleter til PL end til OL

Udskillelse af idrætter til internationale specialforbund

* Udfordring: Hvordan udvikler SF idrætterne samtidigt med, at der er ting man fra IPCs side ideelt set gerne vil fastholde, fx fastholdelse af antal/bestemte discipliner?

Membership-projekter opleves ikke som så vedkommende for IPC pta. mio. af Euro bruges herpå

* Kan IPC komme tættere på NPC’er gennem en udbredelse af kendskabet til?:
	+ Membership-projekter og
	+ Tydeliggørelse af hvilken rolle IPCs faktisk har i og for disse

Regionerne rolle

* En utilfredshed ulmer stadig over at de har mistet deres stemmeret
* Kan der opbygges større samarbejdet mellem NPC og regioner fx ift?:
* Samarbejdsaftaler mellem de rige og mindre rige // dem der kan og dem der mangler viden – en art MENTOR-ordning

Recommendations for athletes with high support needs

* De er udarbejdet – men der er ikke sket noget i arbejdsgruppen ift køreplanen

Klassificering skal implementers

* Implementering af Classification code
* Betydning for IBSA
* Økonomisk tungt for mindre lande

Udvælgelse af discipliner i de enkelte idrætter til PL

* Alle vil gerne have flere atleter med til PL (aftale med IOC herom kan gøre det svært)

Retningslinjer og regler om kampagne m.v. er undervejs fra IPC. Når disse er modtaget, vil der blive udarbejdet en endelig kampagnestrategi, som fremlægges til bestyrelsen til orientering og evt. kommentarer

###### Beslutning:

Bestyrelsen besluttede at godkende indstilling af John Petersson til Vice Præsident i IPC, sekundært som Member at Large.

Ad 16 Implementering af Solsikkeprogrammet i Parasport Danmark
 Bilag: forklæde og oplæg

Resumé: Efter oplægget om Solsikkeprogrammet på sidste bestyrelsesmøde følger hermed et forslag til, hvordan Solsikkeprogrammet kan implementeres i Parasport Danmark. Med forslaget vil vi benytte Solsikkeprogrammet til at sætte fokus på, at Parasport Danmark og vores medlemsklubber også har tilbud til mennesker med usynlige handicap. Det skal ske ved en kampagne til efteråret.

###### Beslutning:

Bestyrelsen besluttede at godkende forslaget.

#### Ad 17 Samarbejdsaftale ml. Parasport Danmark og DHF om globalt udviklingsarbejde

Bilag: forklæde og samarbejdsaftale

Resumé: Samarbejdsaftalen mellem Parasport Danmark og DHF om globalt udviklingsarbejde skal fornyes.

I udkastet til den nye aftale fremgår det, at DHF er blevet programpartner, og at PD indgår som strategisk partner. Det betyder, at PD sidder med i den globale styregruppe for programmet. Det betyder også, at vores rejser ifm at opbygge parasportsorganisationer ikke finansieres gennem projektpenge, men at vi i stedet får afsat 75.000 kr. årligt. Det tilsvarer nogenlunde 3 rejser for 1 person om året. Det er fortsat DHF, der er ansvarlige for finansiering, budgetter, administration mm.

###### Beslutning:

Bestyrelsen besluttede at godkende aftalen.

#### Ad 18 Ændret praksis for Protester og Ankemuligheder

 Bilag: forklæde og notat

 Resumé: Parasport Danmark har hen over de sidste halvanden års tid haft et par protestsager, som efterfølgende er blevet anket. Det har tydeliggjort, at vores regler og retningslinjer for protester og anker ikke er tidssvarende.

 Forslaget til den ændrede praksis har været forelagt formanden for Ordens- og Amatørudvalget, og tillige været sendt til høring til alle idrætsudvalg/idrætskoordinatorer/idrætskontakter. Dette har givet anledning til minimale justeringer.

 Såvel Bredde- som Eliteudvalget har nikket til ændringerne.

###### Beslutning:

 Bestyrelsen besluttede at godkende den ny praksis.

### SAGER TIL DRØFTELSE – HERUNDER EVT. TEMADRØFTELSE AF MAKSIMALT 30 MIN.

#### Ad 19 Hvordan sikrer vi, at Parasport Danmark tilbyder idrætstilbud af høj kvalitet til hele vores målgruppe?

Bilag: forklæde, statusnotat

 Resumé: På mødet i januar 2025 besluttede bestyrelsen at der skal udarbejde oversigt til bestyrelsesmødet den 11. juni 2025 over, hvad der findes af aktiviteter og samt datagrundlag indenfor området i Parasport Danmark regi og blandt private aktører, samt hvorledes et samlet initiativ kunne se ud. Der gives en status på fremdriften den 31. marts 2025.

 Bestyrelsen drøftede oplægget med særligt fokus på, hvad der i denne sammenhæng ligger i begrebet ”kvalitet”.

### EVENTUELT

Intet til dette punkt.

Ref.: IVL/gol